Author: CahojovaM
Last saved by: jost
Company: MOSR

Predkladacia správa

Návrh ústavného zákona, ktorým sa mení a dopĺňa ústavný zákon č. 227/2002 Z. z. o bez-pečnosti štátu v čase vojny, vojnového stavu, výnimočného stavu a núdzového stavu v znení ústavného zákona č. 113/2004 Z. z. predkladá Ministerstvo obrany Slovenskej republiky na základe Plánu legislatívnych úloh vlády Slovenskej republiky na rok 2005. 
Návrh ústavného zákona bol vypracovaný vzhľadom na zmenu rozsahu brannej povin-nosti po dosiahnutí úplnej profesionalizácie ozbrojených síl Slovenskej republiky. Navrhuje sa no-velizovať tie ustanovenia, ktoré upravujú zloženie ozbrojených síl Slovenskej republiky a oprávnenie prezidenta Slovenskej republiky na návrh vlády Slovenskej republiky nariadiť určeným kategóriám osôb v období krízovej situácie výkon mimoriadnej služby a výkon alternatívnej služby namiesto mimoriadnej služby. 
Na navrhovanú právnu úpravu nadväzuje návrh zákona o brannej povinnosti a o zmene    a doplnení niektorých zákonov, ktorý komplexne upravuje problematiku brannej povinnosti a návrh zákona o alternatívnej službe v čase vojny a vojnového stavu, v ktorom je alternatívna služba definovaná ako iná služba namiesto mimoriadnej služby.
Návrh ústavného zákona bol predložený na pripomienkové konanie 42 pripomienkujúcim subjektom. Prehľad pripomienok je uvedený vo vyhodnotení pripomienkového konania.
Bezpečnostná rada Slovenskej republiky prerokovala návrh ústavného zákona 14. júna 2005 a odporučila vláde Slovenskej republiky schváliť predmetný návrh ústavného zákona.
Legislatívna rada vlády Slovenskej republiky prerokovala návrh ústavného zákona 14. júna 2005 a odporučila vláde Slovenskej republiky schváliť návrh ústavného zákona po zapracovaní uplatnených pripomienok. Pripomienky Legislatívnej rady vlády Slovenskej republiky sú zapracované do nového znenia návrhu ústavného zákona.
Návrh ústavného zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.
Návrh ústavného zákona nepredpokladá zvýšené nároky na štátny rozpočet Slovenskej republiky, na rozpočty vyšších územných celkov a rozpočty obcí, nemá vplyv na hospodárenie verejnoprávnych inštitúcií, podnikateľské prostredie, nezakladá zvýšené nároky na pracovné sily       a nevyvoláva žiadne environmentálne vplyvy. 

Vyhlásenie o bezrozpornosti

Návrh ústavného zákona, ktorým sa mení a dopĺňa ústavný zákon č. 227/2002 Z. z.          o bezpečnosti štátu v čase vojny, vojnového stavu, výnimočného stavu a núdzového stavu v znení ústavného zákona č. 113/2004 Z. z. sa predkladá na rokovanie vlády Slovenskej republiky bez rozporov.